ΓΡΑΠΤΗ ΕΡΩΤΗΣΗ P-2473/02

υποβολή: Richard Howitt (PSE) προς την Επιτροπή

(30 Αυγούστου 2002)

Θέμα: Υποστήριξη προς τους Bushmen στο Καταφύγιο θηραμάτων της Κεντρικής περιοχής της ερήμου Καλαχάρι, Μποτσουάνα

Μπορεί η Επιτροπή να επιβεβαιώσει και να αναφέρει διεξοδικώς εάν η Κυβέρνηση της Μποτσουάνα χρησιμοποιεί ή προτίθεται να χρησιμοποιήσει την αναπτυσσιακή βοήθεια από την ΕΕ για τηνποστήριξη της επαναγκατάστασης των Bushmen στην έρημο Καλαχάρι, πράγμα που σύμφωνα με στοιχεία Βουλευτών του ΕΚ γίνεται χωρίς τη θέλησή τους· Δέχεται η Επιτροπή ότι αυτό έρχεται σε αντίθεση με το ίδιο το Έγγραφο Εργασίας της του 1998, σχετικά με τους Ιθαγενείς πληθυσμούς· Θα επανεξετάσει η Επιτροπή αυτό το θέμα και πιο συγκεκριμένα, θα εξετάσει ευνοϊκά το ενδεχόμενο παροχής βοήθειας γιαποστήριξη εναλλακτικής αναπτύξεως, ώστε να επιτραπεί στους Bushmen της Καλαχάρι να παραμείνουν στους προγονικούς τόπους διαμονής τους, εφ' όσον όλα τα ενδιαφερόμενα μέρη μπορέσουν να συμφωνήσουν·

Απάντηση του κ. Nielson εξ ονόματος της Επιτροπής

(25 Οκτωβρίου 2002)

Η Επιτροπή επιθυμεί να επαναλάβει ότι δεν θα συμφωνούσε με καμία κυβερνητική πρόθεση χρησιμοποίησης της κοινοτικής αναπτυξιακής βοήθειας για ναποστηριχθεί η επανεγκατάσταση των Bushmen της ερήμου Καλαχάρι (γνωστών και ως Basarwa ή San) παρά τη θέλησή τους. Πράγματι, η Επιτροπη δεν έχει λάβει κανένα σχετικό αίτημα της κυβέρνησης της Μποτσουάνα ούτε γνωρίζει παρόμοια πρόθεση της τελευταίας.

Η Επιτροπή, κατά τη διάρκεια των συχνών επαφών που είχε με την κυβέρνηση της Μποτσουάνα, εξέφρασε τις ανησυχίες της σχετικά με τα δικαιώματα του ανωτέρω πληθυσμού και επέμεινε στο ότι δεν θα πρέπει ούτε ναπάρξει καταναγκασμός ούτε να ασκηθείπερβολική ψυχολογική πίεση (π.χ. για την εγκατάσταση) και ότι θα πρέπει να γίνει σεβαστή η όποια επιλογή των ίδιων των ιθαγενών πληθυσμών.

Η θέση αυτή είναι σύμφωνη με το δικό της έγγραφο εργασίας του Μαΐου του 1998(1) και με το ψήφισμα του Συμβουλίου του Νοεμβρίου του 1998 όπου, μεταξύ άλλων, αναγνωρίζεται η αδιαμφισβήτητη και κοινή ιδιοκτησία των εδαφών όπου παραδοσιακά κατοικούν καθώς και το δικαίωμά τους να επιλέγουν την αναπτυξιακή πορεία της επιλογής τους που συμπεριλαμβάνει το δικαίωμα να απορρίπτουν προτάσεις, ιδίως όταν αυτές αφορούν τις προγονικές περιοχές διαμονής τους.

Πρωτοβουλίες όπως τοποστηριζόμενο από την Κοινότητα πρόγραμμα προστασίας και διαχείρισης των φυσικών και ζωικών πόρων (WCMP), στο οποίο αναφέρεται το Αξιότιμο Μέλος, εντάσσονται στο ανωτέρω πλαίσιο και η Επιτροπή θα συνεχίσει σε όλα τα επίπεδα τον διάλογο με τους αρμόδιους κυβερνητικούς φορείς σχετικά με την εν λόγω επανεγκατάσταση.

Δύο πτυχές της ανωτέρω παρέμβασης του WCMP έχουν ιδιαίτερο ενδιαφέρον. Κατά πρώτον, ο κύριος στόχος της εν λόγω αναπτυξιακής πρωτοβουλίας δεν είναι η παροχή ειδικής στήριξης σε κάποια συγκεκριμένη εθνοτική ομάδα ούτε στην προστατευόμενη περιοχή της Κεντρικής Καλαχάρι (CKGR). Για τον λόγο αυτό, το πρόγραμμα δεν συνδέεται άμεσα με το θέμα των Basarwa. Αποσκοπεί να ενισχύσει και να βελτιώσει τη διατήρηση και τη βιώσιμη διαχείριση των προστατευόμενων περιοχών της χώρας και των γειτονικών με αυτές περιοχών μέσω δραστηριοτήτων στο Ngamiland, στην περιοχή Ghanzi καθώς και σε τμήματα της κεντρικής περιοχής Kweneng.

Κατά δεύτερον, θα πρέπει να αποσαφηνιστεί ότι 1 εκατ. ευρώ (επί συνόλου 14 εκατ. ευρώ) θα χορηγηθούν με τη μορφή Ταμείου χορήγησης δωρεάν κοινοτικής αναπτυξιακής βοήθειας. Η δυνατότητα πρόσβασης στους σχετικούς πόρους θα είναι ανάλογη των αιτήσεων που θαποβάλλονται και όλοι οι Basarwa ή άλλες κοινότητες που διαμένουν στις περιοχές στόχευσης, προστατευόμενες ή γειτονεύουσες με αυτές, μπορούν ναποβάλλουν προτάσεις για την ενίσχυση οικονομικά και περιβαλλοντικά βιώσιμων αναπτυξιακών εναλλακτικών λύσεων για τις εν λόγω τοπικές κοινότητες. Οι ενδεχόμενες ιδέες για σχέδια περιλαμβάνουν, χωρίς να περιορίζονται σάυτές, δραστηριότητες που συνδέονται με τη δημιουργία εισοδήματος και με την ανάπτυξη τωνποδομών. Προβλέπονται, ακόμη, μέτρα ανάπτυξης ικανοτήτων για τις τοπικές κοινότητες. Πράγματι, οι κοινότητες θα εκπαιδευτούν και θα ενθαρρυνθούν για να μπορέσουν να αναπτύξουν τους δικούς τους θεσμούς, να διαχειρίζονται και να παρακολουθούν τη χρησιμοποίηση των πόρων τους και να διαπραγματεύονται βάσει του δικού τους συμφέροντος με των ιδιωτικό τομέα και τους κυβερνητικούς ή άλλους φορείς. Η τελευταία αυτή πτυχή θεωρείται καίριας σημασίας για την πραγματική ενίσχυση των τοπικών κοινοτήτων.

Ύστερα από συζητήσεις που έγιναν στις αρχές του έτους με την κυβέρνηση της Botswana, φαίνεται ότι στους Basarwa, ακόμη και αν διαμένουν εκτός της CKGR, θα μπορούσε να επιτραπεί η ανάληψη δραστηριοτήτων που περιλαμβάνουν τη βιώσιμη χρήση των πόρων εντός της προστατευόμενης περιοχής. Η Επιτροπή θα εξακολουθήσει να ασκεί πίεση προς την κατεύθυνση αυτή στο πλαίσιο του νέου προγράμματος, όταν αυτό θα καταστεί πλήρως επιχειρησιακό, προς τα τέλη του 2002.

(1) SEC(98)773 τελικό.